b'\n_START_ARTICLE_\nMonika Pogladi\xc4\x8d\n_START_SECTION_\nTekmovalna kariera\n_START_PARAGRAPH_\nNa mednarodnih prireditvah je nastopala med letoma 2004 in 2007. Lepe uspehe je dosegala \xc5\xbee v starosti 17 let. Kariero je prekinila po dveh grdih padcih pri komaj dvajsetih letih.\n_START_SECTION_\nCelinski pokal\n_START_PARAGRAPH_\nV kontinentalnem pokalu je tekmovala tri sezone, in sicer med letoma 2004 in 2007. Najuspe\xc5\xa1nej\xc5\xa1a je bila v svoji prvi, 2004-05, ko je v starosti komaj 17 let bila v se\xc5\xa1tevku kot najbolj\xc5\xa1a Slovenka sedma s 478 osvojenimi to\xc4\x8dkami. \xc5\xbde na svojem prvem nastopu v konkurenci ji je uspelo zavihteti se na oder za zmagovalce. To je bilo 23. julija 2004 v Park Cityju, ko je bila tretja. Druga uvrstitev na stopni\xc4\x8dke ji je uspela 16. januarja 2005, ko je na doma\xc4\x8di prireditvi v Planici kot najbolje uvr\xc5\xa1\xc4\x8dena Slovenka ponovno zasedla tretje mesto. 12. februarja 2005 je dosegla svojo edino zmago v Baiersbronnu, Nem\xc4\x8dija, ko je slavila pred Majo Vti\xc4\x8d. To je bila za Slovenijo prva zmaga v \xc5\xbeenski konkurenci._NEWLINE_Vsega skupaj je nastopila na 23 tekmah in bila devetkrat uvr\xc5\xa1\xc4\x8dena med najbolj\xc5\xa1o deseterico.\n_START_SECTION_\nZimska univerzijada 2005\n_START_PARAGRAPH_\nNa Zimski univerzijadi 2005 v Innsbrucku je osvojila srebrno medaljo na srednji skakalnici.\n_START_SECTION_\nOsebno\n_START_PARAGRAPH_\nMonika Pogladi\xc4\x8d poro\xc4\x8dena Mar\xc4\x8dinkovi\xc4\x87 ima enega brata, Matev\xc5\xbea Pogladi\xc4\x8da. Poro\xc4\x8dila se je 3.8.2013 s Petrom Mar\xc4\x8dinkovi\xc4\x87em. Novembra 2011 se ji je rodil prvi sin Teo, septembra 2014 pa \xc5\xa1e drugi, Lan.'